Бернар дьо Вентадур
Духът от радост щом ликува…

Превод от окситански: Симеон Хаджикосев, 1990

chitanka.info

Духът от радост щом ликува

и се менят нещата,

червено-жълта ми се струва

на скрежа синевата,

и вятър, смесен с дъжд, върлува,

а си цъфти мечтата

и песента ми по̀ вълнува,

и ми расте цената.

В сърцето ми е любовта,

а с нея — радост, доброта,

в цвят сякаш скрежът разцъфтя,

снегът зеленина сънува.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.